钦定古今图书集成/明伦汇编/家范典/第112卷 > 《汉刘熙释名》 > 《治家篇》
## 钦定古今图书集成/明伦汇编/家范典/第112卷 > 《汉刘熙释名》 > 《治家篇》

亲宾相访，不可多虐以酒，或被酒夜卧，须令人照管。
往时括苍有困客以酒，且虑其不告而去，于是卧于
空舍，而钥其门。酒渴索浆不得，则取花瓶水饮之，次
日启关，而客死矣。其家讼于官，郡守汪怀忠究其一
时舍中所有之物，云“有花瓶浸旱莲花，试以旱莲花
浸瓶中，取罪当死者。”试之验，乃释之。又有置水于案
而不掩覆屋，有伏蛇遗毒于水，客饮而死者。凡事不
可不谨如此。